section_heading: Omot i naziv
paragraph_text: Prvotno su postojale tri inačice CD-a: jedna u prozirnoj ljubičastoj kutijici s prozračnim žutozelenim bočnim dijelom, jedna s obrnutom shemom boja i jedna uglavnom jednobojna. Inačica s ljubičastom kutijicom trenutno je nedostupna, dok je žutozelena verzija danas raritet. Na jednobojnoj naslovnici pas ima žute oči. Inačica uratka na kazeti sadrži prozirnu ljubičastu kazetu ili prozirnu žutozelenu kutijicu. Uradak je bio objavljen i na dvostrukom gramofonskom izdanju s ljubičastom etiketom na A-strani i žutozelenom etiketom na B-strani obaju diskova. Prvi disk sadrži prvih šest, a drugi preostalih šest pjesama. Na svakoj strani pojavljuju se po tri skladbe.